PATVIRTINTA

Vilkaviškio r. Kybartų lopšelio-darželio ,,Ąžuoliukas“

direktoriaus 2019 m. lapkričio 28 d.

įsakymu Nr. V-111

**VILKAVIŠKIO R. KYBARTŲ LOPŠELIO-DARŽELIO „ĄŽUOLIUKAS“**

**SMURTO IR PATYČIŲ PREVENCIJOS IR INTERVENCIJOS TVARKA**

**I SKYRIUS**

**BENDROSIOS NUOSTATOS**

* 1. Vilkaviškio r. Kybartų lopšelio-darželio „Ąžuoliukas“ smurto ir patyčių prevencijos ir intervencijos tvarka (toliau tekste – Tvarka) parengta vadovaujantis Smurto prevencijos įgyvendinimo mokyklose rekomendacijomis, patvirtintomis Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“, Smurto prevencijos įgyvendinimo Vilkaviškio rajono savivaldybės mokyklose tvarkos aprašu, patvirtintu Vilkaviškio rajono savivaldybės tarybos 2017 m. rugpjūčio 25 d. sprendimu Nr. B-TS-816 „Dėl smurto prevencijos įgyvendinimo Vilkaviškio rajono savivaldybės mokyklose tvarkos aprašo patvirtinimo“ ir Vilkaviškio r. Kybartų lopšelio-darželio „Ąžuoliukas“ (toliau tekste – Mokykla) bendruomenės narių susitarimais.
	2. Tvarkos paskirtis – padėti Mokyklos bendruomenei užtikrinti sveiką, saugią, užkertančią kelią smurto apraiškoms aplinką, kuri yra psichologiškai, dvasiškai ir fiziškai saugi.
	3. Tvarka nustato smurto ir patyčių stebėsenos, informavimo, intervencijos, smurto ir patyčių prevencijos planavimo vykdymą Mokykloje.
	4. Prevencija Tvarkoje suprantama kaip priemonės ir būdai, kuriais siekiama užkirsti kelią socialinės rizikos veiksniams atsirasti arba jų įtakai sumažinti, stiprinti apsauginius veiksnius. Prevencija yra nuolatinis, cikliškas (ne baigtinis) procesas, apimantis esamų arba potencialiai galimų problemų identifikavimą, tinkamų priemonių joms spręsti parinkimą ir vykdymą, poveikio į(si)vertinimą ir tolesnių veiksmų planavimą.
	5. Intervencija Tvarkoje suprantama kaip Mokyklos direktoriaus, pavaduotojų, mokytojų, švietimo pagalbos specialistų ir kitų Mokyklos darbuotojų (toliau tekste – Mokyklos darbuotojai) koordinuoti veiksmai, nukreipti į smurto ir patyčių stabdymą, taip pat – švietimo pagalbos priemonių visuma.
	6. Tvarka remiasi šiais principais:

6.1. į smurtą ir patyčias būtina reaguoti nepriklausomai nuo jų turinio (dėl socialinės padėties, lyties, seksualinės orientacijos, negalės, religinės, tautinės, rasinės priklausomybės, išskirtinių bruožų ar kt.) ir formos;

6.2. kiekvienas Mokyklos administracijos atstovas, mokytojas, švietimo pagalbos specialistas ar kitas darbuotojas, tėvai (globėjai, rūpintojai), pastebėję ar sužinoję apie patyčias, turi reaguoti ir jas stabdyti;

6.3. veiksmų reikia imtis visais atvejais, nepriklausomai nuo pranešančiųjų apie patyčias amžiaus ir pareigų bei nepriklausomai nuo besityčiojančiųjų ir patiriančių patyčias amžiaus ir pareigų.

* 1. Visi Mokyklos bendruomenės nariai (ugdytiniai, mokiniai, vadovai, mokytojai, švietimo pagalbos specialistai, tėvai (globėjai, rūpintojai), kiti darbuotojai) turi būti supažindinti su šia Tvarka, ją įgyvendinančiais dokumentais ir patvirtinti tai savo parašu.
	2. Tvarkoje vartojamos sąvokos:

8.1. **patyčios** – psichologinę ar fizinę jėgos persvarą turinčio asmens ar asmenų grupės kitam asmeniui daromi tyčiniai pasikartojantys veiksmai, kuriais siekiama pažeminti jo reputaciją ar orumą, jį įžeisti, įskaudinti ar kitaip sukelti jam psichologinę ar fizinę žalą. Patyčios gali būti tiesioginės (atvirai puolant ir / ar užgauliojant) ir / ar netiesioginės (skaudinant be tiesioginės agresijos):

8.1.1. **žodinės** **patyčios**: pravardžiavimas, grasinimas, ujimas, užgauliojimas, užkabinėjimas, erzinimas, žeminimas ir kt.;

8.1.2**. fizinės patyčios (smurtas)**: mušimas, spardymas, spaudimas, dusinimas, užkabinėjimas, turtinė žala ir kt.;

8.1.3. **socialinės patyčios**: socialinė izoliacija arba tyčinė atskirtis, gandų skleidimas ir kt.;

8.1.4. **patyčios kibernetinėje erdvėje** – patyčios iš kito asmens naudojantis informacinėmis technologijomis ir / ar informacinės visuomenės informavimo priemonėmis, siekiant įbauginti asmenį, pakenkti jo reputacijai ir / ar kitokiu būdu jį pažeminti, neatsižvelgiant į tai, ar patyčių informacija siunčiama asmeniškai, ar paskleidžiama neapibrėžtam gavėjų skaičiui;

8.2. **patyčias patiriantis vaikas** – pagal ikimokyklinio ar priešmokyklinio ugdymo programą besimokantis mokinys, iš kurio yra tyčiojamasi;

8.3. **besityčiojantysis** – pagal ikimokyklinio ir priešmokyklinio ugdymo programą besimokantis mokinys ar suaugęs, inicijuojantis patyčias ir / ar prisidedantis prie jų;

8.4. **patyčias patiriantis suaugęs** – vadovas, mokytojas, švietimo pagalbos specialistas ar kitas darbuotojas, iš kurio tyčiojasi mokinys ar kitas suaugęs asmuo;

8.5. **patyčių** **stebėtojas** – mokinys ar suaugęs, matantis ar žinantis apie patyčias.

**II SKYRIUS**

**SMURTO IR PATYČIŲ STEBĖSENA IR PREVENCIJA MOKYKLOJE**

* 1. Smurto ir patyčių prevencija ir intervencija yra svarbi Mokyklos veiklos dalis, kuri turi būti vykdoma Mokyklos lygiu, priešmokyklinės, ikimokyklinės grupės lygiu ir individualiu lygiu.
	2. Smurto ir patyčių prevencijos ir intervencijos vykdymas **Mokyklos lygiu:**

10.1. smurto ir patyčių prevencijos ir intervencijos planavimu, organizavimu ir stebėsena rūpinasi Mokyklos direktorius, vaiko gerovės komisija, ikimokyklinio ir priešmokyklinio ugdymo grupių auklėtojai, o jos vykdyme dalyvauja visi Mokyklos bendruomenės nariai;

10.2. Mokyklos direktorius yra atsakingas už Tvarkos parengimą ir vykdymą, už stebėsenos rezultatais paremto kasmetinio smurto ir patyčių prevencijos priemonių plano parengimą, pristatymą Mokyklos bendruomenei ir vykdymą;

10.3. Tvarkos įgyvendinimą koordinuoja ne mažiau 3 atsakingi asmenys, sudarantys smurto ir patyčių prevencijos ir intervencijos vykdymo grupę (toliau tekste – Vykdymo grupė). Mokyklos vadovas Vykdymo grupės nariais paskiria 3 (ar daugiau) Vaiko gerovės komisijos narius, kurie kasmet:

10.3.1. inicijuoja ir koordinuoja apklausos vykdymą ir apibendrina jos rezultatus;

10.3.2. surenka apibendrintus duomenis iš grupių auklėtojų dėl Mokykloje fiksuotų pranešimų apie smurtą ir patyčias ir atlieka jų analizę;

10.3.3 remiantis apklausos ir pranešimų apie patyčias analizės duomenimis, rengia patyčių prevencijos ir intervencijos priemonių planą;

10.3.4. aptaria turimą informaciją, svarsto prevencijos ir intervencijos priemonių taikymo plano turinį vaiko gerovės komisijos posėdyje;

10.3.5. teikia siūlymus Mokyklos vadovui dėl smurto ir patyčių prevencijos ir intervencijos priemonių įgyvendinimo, darbuotojų kvalifikacijos tobulinimo patyčių prevencijos ar intervencijos srityje ir kitais klausimais;

10.3.6. teikia siūlymus Mokyklos vadovui dėl Tvarkos tobulinimo;

10.3.7. atlieka kitus Tvarkoje numatytus veiksmus;

10.3.8 kasmet išanalizuoja ir apibendrina turimus pranešimus apie patyčias, informuoja vaiko gerovės komisijos narius, koordinuojančius vykdymo Tvarką, apie prevencijos, intervencijos taikomų priemonių rezultatus, teikia kitą svarbią informaciją, susijusią su smurtu ir patyčiomis.

* 1. Vykdant prevenciją **ikimokyklinės, priešmokyklinės grupės lygiu**, atsižvelgiant į vaikų amžių, sukuriamos grupės taisyklės, apimančios pozityvų / laukiamą, neleistiną / nepageidaujamą elgesį. Kuriant taisykles, patiems vaikams sudaromos galimybės jas kurti ir koreguoti.
	2. Smurto ir patyčių prevencijos ir intervencijos vykdymas **individualiu lygiu:**
	3. teikiant pagalbą skriaudžiamam vaikui:
		1. individualiai aptariamas tyčiojimosi atvejis. Leidžiama vaikui išsakyti, kas jam nutiko, kaip jis jaučiasi. Išreiškiamas supratimas ir palaikymas;
		2. drauge su vaiku sudaromas jo saugumo planas: aptariama, kaip vaikas gali išvengti panašių situacijų;
		3. numatoma, kaip vaikas galėtų elgtis, jei priekabiavimas vyktų už Mokyklos ribų;
		4. susitariama, kam vaikas gali papasakoti, jei tyčiojimasis nesiliauja;
		5. nukentėjęs vaikas įtraukiamas į veiklas, užsiėmimus, kur jis turėtų progą daugiau bendrauti su kitais bendraamžiais;
		6. į pagalbos teikimą vaikui įtraukiami jam svarbūs, patikimi asmenys: bendraamžiai, su kuriais jis draugauja, pedagogai, kiti Mokyklos darbuotojai, kuriais jis pasitiki ar kiti asmenys;
		7. stebima, kaip vaikui sekasi toliau;
		8. esant poreikiui susisiekiama su tėvais (globėjais, rūpintojais) ir jiems trumpai nupasakojama apie įvykusį incidentą ir priemones, kurių ėmėsi Mokykla.
	4. Teikiant pagalbą skriaudėjui būtina aptarti patyčių situaciją:
		1. išsiaiškinti, kas nutiko (kaip būtent šis vaikas supranta, kas atsitiko);
		2. ramiai įvardinti, atspindėti vaiko elgesį aiškiais žodžiais, įvardinant, kaip vaikas tyčiojosi iš kito;
		3. ramiai paaiškinti skriaudėjui, kokį poveikį kitiems vaikams daro toks jo elgesys;
		4. pasakyti, kad toks elgesys yra nepriimtinas ir priminti, kokio elgesio iš jo tikimasi;
		5. jei patyčios kartojasi, yra svarbu vaikui įvaryti tokio elgesio pasekmes, t. y., kad bus susisiekiama su jo tėvais ar pan.

**III SKYRIUS**

**SMURTO IR PATYČIŲ INTERVENCIJA MOKYKLOJE**

1. Kiekvienas Mokyklos darbuotojas reaguoja į patyčias ir smurtą nepriklausomai nuo smurto ir patyčių formos, turinio, lyties, amžiaus, socialinio statuso, religinės ar tautinės priklausomybės ar kitų asmens ypatybių.
2. Visais įtariamų ir realių smurto ir patyčių atvejais kiekvienas Mokyklos administracijos atstovas, pedagogas ar švietimo pagalbos specialistas, kitas darbuotojas reaguodamas:
	1. įsikiša įtarus ir / ar pastebėjus patyčias – nutraukia bet kokius tokį įtarimą keliančius veiksmus;
	2. primena vaikui, kuris tyčiojasi, Mokyklos nuostatas ir elgesio taisykles;
	3. jei vaikui reikia pagalbos, kreipiasi į pagalbą galinčius suteikti asmenis (tėvus (globėjus, rūpintojus) ar Mokyklos darbuotojus) ar institucijas (pvz., policija, greitoji pagalba);
	4. informuoja grupių auklėtojus ar socialinį pedagogą apie įtariamas ir / ar įvykusias patyčias ar smurto atvejus;
	5. tiesiogiai informuojant vieną iš Vykdymo grupės narių apie įtariamas ir / ar įvykusias patyčias (ar kibernetines patyčias), kartu pateikia užpildytą pranešimo apie patyčias formą (1 priedas).
3. Ikimokyklinio ar priešmokyklinio ugdymo grupės auklėtojas gavęs informaciją apie įtariamas ir / ar įvykusias patyčias:
	1. išsiaiškina situaciją, nustato, ar tai patyčių atvejis;
	2. organizuoja individualius pokalbius su patyčių dalyviais, informuoja tėvus (globėjus, rūpintojus), esant poreikiui kviečia juos dalyvauti pokalbiuose;
	3. vykdo tolesnę patyčių situacijos stebėseną;
	4. užpildo pranešimo apie patyčias formą (1 priedas); ją perduoda Vykdymo grupės pirmininkui;
	5. užpildytą formą priėmęs asmuo (Vykdymo grupės pirmininkas) formą registruoja Patyčių registracijos žurnale (2 priedas);
	6. nesibaigus patyčių situacijai, imasi spręsti patyčių atvejį;
	7. esant sudėtingesnei situacijai, inicijuoja vaiko gerovės komisijos posėdį;
4. Vaiko gerovės komisija, įvertinusi turimą informaciją:
	1. numato veiksmų planą (gali būti individualūs pokalbiai su skriaudėju, skriaudžiamuoju, stebėtojais, jų tėvais, grupe, kt. priemonės), supažindina su jo nevykdymo pasekmėmis skriaudėją ir jo tėvus (globėjus, rūpintojus); esant poreikiui koreguoja veiksmų planą;
	2. informuoja Mokyklos direktorių apie esamą situaciją;
	3. vykdo plane numatytas veiklas, stebi, analizuoja, organizuoja pakartotinius susirinkimus situacijos įvertinimui.
5. Mokyklos bendruomenės nario, įtarusio patyčias ar liudijusio patyčių atvejį, gavusio apie jas pranešimą, veiksmai:
	1. vaikui pasityčiojus iš administracijos atstovo, pedagogo, švietimo pagalbos specialisto ar kito darbuotojo, asmuo pastebėjęs ir / ar įtaręs patyčias turėtų informuoti Mokyklos direktorių, kuris imasi Tvarkoje numatytų veiksmų;
	2. Mokyklos direktorius, sužinojęs apie darbuotojo patiriamas patyčias arba darbuotojo tyčiojimąsi, privalo nedelsiant imtis priemonių;
	3. kitiems patyčių dalyviams pagal individualius poreikius Mokykloje teikiama švietimo pagalbos specialistų ar pedagogų pagalba.

**IV SKYRIUS**

**SAUGIOS APLINKOS MOKYKLOJE KŪRIMAS**

1. Saugios aplinkos Mokykloje kūrimas apima glaudžiai tarpusavyje susijusius, integraliai

veikiančius komponentus: Mokyklos veiklą ir valdymą, socialinių ir emocinių kompetencijų ugdymą, pozityvaus Mokyklos mikroklimato kūrimą, ikimokyklinio, priešmokyklinio amžiaus ugdytinių pozityvių vertybių formavimą ir tėvų (globėjų, rūpintojų) (toliau – tėvai) įtraukimą / įsitraukimą.

1. Mokyklos direktorius atsako už sveiką, saugią, užkertančią kelią bet kokioms smurto apraiškoms ir žalingiems įpročiams aplinką Mokykloje. Saugios ir palankios mokiniams aplinkos kūrimu rūpinasi Mokyklos vaiko gerovės komisija.
2. Mokykla puoselėja pozityvias vertybes ir bendruomeniškumą (mandagumą, paslaugumą, rūpinimąsi kitais, pagarbą, pasitikėjimą, solidarumą, lygiateisiškumą ir kt.), kurias atitinka visų Mokyklos darbuotojų elgesys ir veikla.
3. Mokykloje susitarta dėl elgesio taisyklių (normų), kuriose reglamentuojamas tiek pozityvus / laukiamas, tiek neleistinas / nepageidaujamas vaikų elgesys, numatomi vaikų skatinimo, motyvavimo už pozityvų elgesį priemonės ir būdai, su jais yra susipažinę visi Mokyklos bendruomenės nariai, jais vadovaujasi kiekvienas Mokyklos darbuotojas, siekdamas atpažinti ir pastiprinti pozityvų mokinių elgesį;
4. Mokyklos darbuotojų pareigybių aprašuose numatyta atsakomybė už emociškai saugios mokymo(si) aplinkos Mokykloje puoselėjimą, reagavimą į smurtą ir patyčias pagal Mokyklos nustatytą tvarką;
5. Socialinių ir emocinių kompetencijų ugdymas:
	1. nuoseklus ir reguliarus vaikų socialinių ir emocinių kompetencijų ugdymas: nuosekliai ir reguliariai ugdomi vaikų savęs pažinimo, empatijos, problemų ir konfliktų sprendimo, pykčio valdymo, streso įveikos, bendravimo ir bendradarbiavimo ir kiti socialiniai įgūdžiai;
	2. vaikų socialinių ir emocinių kompetencijų ugdymas vykdomas:
		1. sudarant Mokykloje sąlygas kiekvienam vaikui nuolat dalyvauti bent vienoje nuoseklioje, ilgalaikėje socialinėje ir emocines kompetencijas ugdančioje prevencinėje programoje, apimančioje smurto, alkoholio, tabako ir psichiką veikiančių medžiagų vartojimo prevenciją, sveikos gyvensenos skatinimą;
		2. integruojant į neformaliojo vaikų švietimo veiklas, organizuojant prasmingas, bendruomeniškumą, savanorystę, pilietiškumą, saviraiškų dalyvavimą skatinančias veiklas;
		3. pedagoginiai darbuotojai ne rečiau kaip kartą per ketverius metus tobulina kvalifikaciją vaikų socialinių ir emocinių kompetencijų ugdymo srityje, taip pat tobulina asmenines socialines ir emocines kompetencijas.
6. Pozityvaus Mokyklos mikroklimato kūrimas:
	1. Mokyklos bendruomenės narių santykiai: Mokykloje kuriama mokymo(si) aplinka, palanki asmenybės ūgčiai, kuriami pozityvūs, tarpusavio pagarba, parama ir pasitikėjimu, bendromis vertybėmis grįsti santykiai, puoselėjamos vaikų stiprybės ir galios, skatinami ir stiprinami bendrumo, tapatumo ir priklausymo Mokyklos bendruomenei jausmai;
	2. pozityvaus Mokyklos mikroklimato kūrimas ir puoselėjimas yra nenutrūkstamas, cikliškas procesas, susidedantis iš nuoseklių penkių etapų:
		1. esamos situacijos įvertinimo: Mokyklos vaiko gerovės komisija, vadovaudamasi įstaigos veiklos kokybei įsivertinti ir tobulinti skirtais instrumentais ar kitais pasirinktais būdais (apklausa, stebėjimu, pokalbiais ar kt.), reguliariai renka informaciją apie mokymo(si) aplinkos saugumą, Mokyklos bendruomenės narių tarpusavio santykius ir identifikuoja aktualias problemas;
		2. Mokyklos bendruomenės narių sąmoningumo didinimo ir įsitraukimo: pozityvaus Mokyklos mikroklimato kūrimu ir pozityvių vertybių puoselėjimu rūpinasi Mokyklos vadovas, vaiko gerovės komisija, į šį procesą įsitraukia visi Mokyklos bendruomenės nariai, sprendimų ieškoma kartu diskutuojant ir tariantis;
		3. tinkamų prevencijos ir intervencijos priemonių (taip pat ir prevencinių programų įgyvendinimo) mikroklimatui gerinti planavimo: numatomos prevencijos ir intervencijos priemonės (toliau – Priemonės), siekiant spręsti identifikuotas problemas, mažinti su jomis susijusius rizikos veiksnius ir didinti apsauginių veiksnių įtaką;
		4. Priemonių įgyvendinimo: Mokyklos darbuotojai pagal pasiskirstytas atsakomybes įgyvendina numatytas Priemones. Priemonių įgyvendinimą koordinuoja Mokyklos vadovo paskirtas Mokyklos darbuotojas;
		5. Priemonių veiksmingumo vertinimo: analizuojami pasiekti rezultatai, sėkmės veiksniai ir trukdžiai, numatomos galimybės tobulinti Priemones.
7. Vaikų pozityvių vertybių formavimas:
	1. vaikų dalyvavimas gerinant mokymo(si) aplinką: vaikai aktyviai dalyvauja kuriant pozityvų Mokyklos mikroklimatą, jų nuomonė ir idėjos yra išklausomos ir vertinamos, skatinamas bendruomeniškumas, vaikų saviraiškus dalyvavimas prasmingose veiklose;
	2. dalyvavimas vietos bendruomenės veikloje: sudaromos galimybės ir skatinamas vaikų socialinių ir emocinių kompetencijų taikymui ir įtvirtinimui įvairiuose gyvenimo kontekstuose (pvz., skatinama savanorystė, dalyvavimas pilietinėje, socialinėje ir kitoje bendruomeninėje veikloje ir kt.).
8. Tėvų įtraukimas / įsitraukimas:
	1. tėvų aktyvumo skatinimas: skatinamas tėvų dalyvavimas kuriant saugią mokymo(si) aplinką mokykloje, įtraukiant juos į Priemonių planavimą ir įgyvendinimą, kitas veiklas, atstovavimą Mokyklai vietos bendruomenėje;
	2. tėvų konsultavimas, informavimas: vykdomas tėvų konsultavimas ir informavimas patyčių ir smurto prevencijos, saugios aplinkos Mokykloje kūrimo klausimais.

**V SKYRIUS**

**SMURTO IR PATYČIŲ PREVENCIJOS ĮGYVENDINIMO SĖKMĖS VEIKSNIAI IR TRUKDŽIAI**

1. Įgyvendinat smurto ir patyčių prevenciją, numatyti šie sėkmės veiksniai:
	1. sukurta patyčių prevencijos ir intervencijos priemonių sistema, su kuria susipažinusi visa Mokyklos bendruomenė;
	2. socialines ir emocines kompetencijas ugdančių programų įgyvendinimas ir nuolatinis kiekvieno vaiko dalyvavimas prevencinėse programose;
	3. ikimokyklinio ir priešmokyklinio ugdymo programų įgyvendinimas ir prevencijos integravimas į ugdymo turinį;
	4. prevencinių akcijų ir renginių organizavimas Mokykloje;
	5. nuolatinis taikomų prevencijos priemonių įgyvendinimo stebėjimas, vertinimas ir planavimas.
2. Numatyti galimi trukdžiai, galintys turėti įtakos sėkmingam smurto ir patyčios prevencijos įgyvendinimui Mokykloje:
	1. nepakankamas socialines ir emocines kompetencija ugdančių programų finansavimas;
	2. nepakankamas Mokykloje dirbančių pagalbos mokiniui specialistų kiekis;
	3. darbuotojų kompetencijos stoka vaikų socialinių ir emocinių kompetencijų ugdymo, mokyklos mikroklimato gerinimo, saugumo Mokykloje užtikrinimo, konfliktų sprendimo ir kitose saugios mokymo(si) aplinkos Mokykloje kūrimo srityse;
	4. pasyvus tėvų (globėjų, rūpintojų), nepedagoginių Mokyklos darbuotojų įsitraukimas ir bendradarbiavimas ugdant vaikų socialines ir emocines kompetencijas.

**IVSKYRIUS**

**BAIGIAMOSIOS NUOSTATOS**

1. Visi dokumentai, esantys vaiko asmens byloje, ir duomenys, susiję su vaiku ir jo asmeniniu gyvenimu, yra konfidencialūs ir naudojami tik tiek, kiek tai būtina atsakingiems fiziniams ir juridiniams asmenims atlikti pavestas funkcijas, užtikrinti vaiko teises ir teisėtus interesus.
2. Mokyklos direktorius metinėje veiklos ataskaitoje Vilkaviškio rajono savivaldybės tarybai pateikia informaciją apie šios Tvarkos įgyvendinimą, Mokykloje naudojamas aktyvias smurto ir patyčių prevencijos priemones, nustatytus patyčių atvejus bei į juos reaguojant atliktus veiksmus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1 priedas**

**VILKAVIŠKIO R. KYBARTŲ LOPŠELIS-DARŽELIS „ĄŽUOLIUKAS“**

**PRANEŠIMO APIE PATYČIAS FORMA**

**\_\_\_\_\_\_\_\_\_\_\_\_\_\_**

Pranešimo data

**Bendrieji duomenys:**

|  |  |
| --- | --- |
| Kam pranešta apie patyčias: |  |
| Kas pranešė apie patyčias: |  |
| Kada įvyko patyčios (data, val.): |  |
| Kur įvyko patyčios: |  |
| Kokia patyčių forma naudota ar įtariama, kad buvo naudota: |
| ***Fizinės***: vaiko užgauliojimas veiksmais (pargriovimas, įspyrimas, kumštelėjimas, spjaudymas, daiktų atiminėjimas ar gadinimas, plaukų pešiojimas ir pan.);***Socialinės***: įvairūs gąsdinantys, bauginantys gestai, ignoravimas, siekiant parodyti, kad vaikas yra nepageidaujamas ar atstumiamas;***Kibernetinės***: patyčios vykstančios elektroninėje erdvėje: socialiniuose tinkluose, kitose vietose internete, naudojant mobiliuosius telefonus (nemalonių žinučių arba elektroninių laiškų rašinėjimas, skaudinantis bendravimas pokalbių kambariuose, vaiko asmeninio gyvenimo detalių viešinimas, tapatybės pasisavinimas ir pan.).***Kiti pastebėjimai***  (įrašyti)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ . |
| Ar yra žinomas tokio elgesio pasikartojamumas: |  |

**Duomenys apie patyčių dalyvius:**

|  |  |
| --- | --- |
| Vaiko, *patyrusio patyčias* vardas, pavardė, amžius, klasė: |  |
| Vaiko/-ų, *kuris tyčiojosi* vardas, pavardė, amžius, klasė: |  |
| Vaiko/-ų, *stebėjusio patyčias* vardas, pavardė, amžius, klasė: |  |

**Išsamesnė informacija apie įvykį:**

|  |
| --- |
|  |

**Mokyklos pedagogo ar kito darbuotojo elgesys šioje patyčių situacijoje:**

|  |
| --- |
|  |

**Veiksmų po įvykio, planas su:**

|  |  |
| --- | --- |
| Vaiku patyrusiu patyčias: |  |
| Vaiku, kuris tyčiojosi: |  |
| Stebėtojais: |  |
| Patyčių dalyvių tėvais: |  |
| Kitais mokyklos darbuotojais: |  |
| Kita (įrašyti): |  |

**2 priedas**

**VILKAVIŠKIO R. KYBARTŲ LOPŠELIS-DARŽELIS „ĄŽUOLIUKAS“**

**PATYČIŲ REGISTRACIJOS ŽURNALAS**

|  |
| --- |
| **Sutartinis žymėjimas** |
| F – fizinės |
| Ž – žodinės |
| K – kibernetinės |
| S – socialinės |
| V – vaikas |
| S – suaugęs bendruomenės narys |

|  |  |  |  |  |  |  |
| --- | --- | --- | --- | --- | --- | --- |
| **Atvejo Eil. Nr.** | **Data** | **Pranešėjo vardas, pavardė, pareigos** | **Smurto ir patyčių pobūdis:****F, Ž, K, S** | **Smurtą patiriantis asmuo****(V, S)** | **Smurtaujantis asmuo****(V, S)** | **Pastabos** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |